Győri Előre Horgász Egyesület

**2025. HORGÁSZREND**

Érvényes:

**2025. január 1-től a 2026. január 31-ig**

Győri Előre Horgász Egyesület kezelésében lévő vízterületekre

**Elérhetősége:** 9062 Kisbajcs, Arany János utca 22.

**Online:** bajcshal.hu/ Horgászoknak

**E-mail:**[horgasz@bajcshal.hu](mailto:horgasz@bajcshal.hu)

Szabálytalanságok bejelentése az alábbi elérhetőségen lehet:

Halőri bejelentő telefonszám: 06-30/377-8403

Tisztelt Horgásztársak!

A Győri Előre Horgász Egyesület kezelésében lévő vízterületek:

1. **I. Horgászrend, alapvető rendelkezések**

* A Jelen Horgászrend a Győri Előre Horgász Egyesület kezelésében lévő vízterületekre és vízterület partjának minősülő területekre terjed ki.
* A horgász a horgászat megkezdése előtt köteles megismerni és a horgászat során betartani a halgazdálkodásról és a hal védelméről szóló 2013. évi CII. törvény (Hhvtv.) és a végrehajtására kiadott 133/2013. (XII.29.) VM rendelet (Vhr.) rendelkezéseit, valamint az **Országos Horgászrend** és a Győri Előre He. horgászrend szabályait.
* A területi jegy megvásárlásával Ön polgárjogi szerződést kötött a Győri Előre Horgász egyesülettel. A nyilvántartott horgász a horgászati tevékenység megkezdésével elismeri, hogy a horgászat megkezdése előtt az adott vízterületre vonatkozó helyi horgászrendet megismerte, és azt maradéktalanul betartja.
* Az Egyesület halgazdálkodási vízterületein horgászatot folytatni, illetőleg a vízterületen horgászkészséggel tartózkodni csak érvényes területi jeggyel és a horgászathoz a jogszabályok által előírt más  
  szükséges dokumentumok birtokában lehet. Horgászatra kész horgászfelszerelést őrizetlenül a parton hagyni, attól 50 m-nél nagyobb távolságra eltávolodni TILOS!
* Elveszett, megrongált, megsemmisült vagy eltulajdonított területi jegy pótlására abban az esetben van lehetőség, ha a horgász a lopásról rendőrségi jegyzőkönyvet mutat be, vagy a megrongált jegyet bemutatja, más esetben a területi jegy nem pótolható. Az elvesztett állami jegy pótlása esetén a kvóták időarányosan alkalmazhatók csak, ami a kiadott állami jegyen feltüntetésre kerül és hozzá új területi jegyet kell váltani!

Elvesztett állami jegy pótlása esetén a kvóták időarányosan alkalmazhatók csak, ami a kiadott állami jegyen feltüntetésre kerül!

* A halgazdálkodási vízterületen a hal, annak jogszerű kifogásával és a zsákmány fogási naplóban történő rögzítésével kerül a horgász birtokába. A rögzítés kizárólag a naplóban, továbbá – ezen szabályokat kiegészítendően – a helyi horgászrendben meghatározott módon történhet.

1. **II. Horgászat általános szabályai**

* Felnőtt horgász maximum 2 horgászkészséggel horgászhat. Az éves területi jeggyel a horgász a napi darabszám korlátozással is védett halfajokból naponta fajonként 2 db-ot, összesen 4 db-ot, a napi darabszám korlátozás alá nem eső halfajokból 5 kg-ot tarthat meg. A felnőtt horgász az éves területi jeggyel az év során összesen 60 db-ot, de vízterületenként (víztérkódonként) a napi darabszám korlátozással is védett halfajokból maximum 30 db halat tarthat meg.
* A gyermek horgászok kizárólag nagykorú személy felügyelete mellett horgászhatnak. A Győri Előre Horgász Egyesület vízterületei a Sporthorgász Egyesületek Győr-Moson–Sopron Vármegyei Szövetség által kiadott gyermek területi jegyek érvényesek, és a Sporthorgász Egyesületek Győr-Moson–Sopron Vármegyei Szövetség által közétett szabályok érvényesek.
* Fogható halfajok fajlagos tilalmi ideje, kifogható mérettartománya, valamint a horgászatra vonatkozó napi kifogható darabszáma.

|  |  |  |  |
| --- | --- | --- | --- |
| Magyar név | Fajlagos tilalmi időszak | Kifogható halak mérettartománya | Naponta kifogható darabszám |
| amur\*\*\*\*\* |  | min. 50 cm max. 80cm | 2 db |
| balin | 03.01. – 04.30. | min. 40 cm | 2 db |
| compó | 05.02. – 06.15. | min. 25 cm | 2 db |
| csuka\* | 02.01. – 03.31. | min. 40 cm max.75 cm | 2 db |
| domolykó | 04.15. – 05.31. | min. 25 cm | 3 kg |
| fogassüllő\*\* | 03.01. – 04.30. | min. 40 cm max. 75 cm | 2 db |
| garda | 04.15. – 05.31. | min. 20 cm | 3 kg |
| harcsa | 12.01-02.28.  05.02. – 06.15. | min.60 cm | 2 db |
| jász keszeg, szilvaorrú keszeg | 04.15. – 05.31. | min. 20 cm | 3 kg |
| kősüllő | 03.01. – 06.30. | min. 30 cm | 2 db |
| márna | 04.15. – 05.31. | min. 40 cm | 2 db |
| menyhal | – | min. 25 cm | 3 kg |
| paduc | 04.15. – 05.31. | min. 20 cm | 3 kg |
| ponty\*\*\* | 05.02. – 05.31. | min. 35 cm max. 70 cm  max. 10 kg | 2 db |
| sebes pisztráng | 10.01. – 03.31. | min. 22 cm | 2 db |
| sügér | 03.01. – 04.30. | min. 15 cm | 3 kg |
| dévérkeszeg\*\*\*\* | 40 cm feletti 04.15-05.31 |  |  |
| szilvaorrú keszeg | 04.15. – 05.31. | min. 20 cm |  |

A 133/2013. (XII. 29.) VM rendeletbe foglalt méretkorlátozásoktól eltérően az alábbi fajok esetében az itt meghatározott méretkorlátozás érvényes:

**\*Csuka:** kifogható legkisebb mérete 40 cm. A horogra akadó további 75 cm-nél nagyobb csukát a horgász köteles (az esetleges gyors fotózást követően) haladéktalanul és kíméletesen visszaengedni.

**\*\*Süllő:** kifogható legkisebb mérete 40 cm. A horogra akadó további 70 cm-nél nagyobb süllőt a horgász köteles (az esetleges gyors fotózást követően) haladéktalanul és kíméletesen visszaengedni.

**\*\*\*Ponty:** A ponty kifogható mérete 35 cm. A horogra akadó70 cm feletti vagy 10 kg-nál nagyobb pontyot megtartani **TILOS**, azt a horogtól való megszabadítás után kíméletesen vissza kell helyezni a vízbe.

**\*\*\*\*Dévérkeszeg:** Az 40 cm feletti dévérkeszeget megtartani TILOS, azt a horogtól való megszabadítás után kíméletesen vissza kell helyezni a vízbe. Ivási időben április 15-május 31-ig.

\*\*\*\*\***Amur:** kifogható **legkisebb mérete 50 cm**, **legnagyobb kifogható mérete 80 cm**, az ennél nagyobb példányokat megtartani TILOS, azt a horogtól való megszabadítás után kíméletesen vissza kell engedni a vízbe. **Az amurból naponta maximum 2 db fogható ki és beszámít a darabszámkorlátozással fogható halak közé (azok kvótájába)!**

**Busa: A szabályos horgászmódszerrel fogott busa nem számít bele az egyéb halak mennyiségébe, a szabályosan megfogott egyedeket visszaengedni TILOS!**

* A horgász köteles magánál tartani halmérleget, mérőszalagot, golyóstollat és szemeteszsákot melyek meglétét a hivatásos halőr ellenőrizheti.
* A kifogott és szákba helyezett halat kicserélni **TILOS**! A szabályosan kifogott és elvinni kívánt, méretkorlátozással védett halat a horgász még a vízparton, a horgászat befejezése után köteles gyorsan és kíméletesen leölni, élőhal szállítása **TILOS**!
* A kifogott hal a vízparton más horgásznak nem adható át, el nem adható, kereskedelmi forgalomba nem hozható, és a megtartani kívánt halat kizárólag a saját haltartó eszközében tárolhatja.
* A horgászhely elhagyásáig az elvitelre szánt halat élve kell tartani. A vízparton halat tisztítani nem lehet, darabolni, filézni **TILOS**!
* A területi horgászengedély megváltásával a horgász tudomásul veszi, és hozzájárul ahhoz, hogy róla - külön jogszabályi feltételek fennállása esetén - a hivatásos halőr kép-, video-, hangfelvételt készíthet, a halőri intézkedések betartására, az ellenőrzés során az együttműködik.
* A parton a vízkezelő és a halgazdálkodásra jogosult hozzájárulása nélkül stéget létesíteni **TILOS**!
* A vízen és a vízparton mások zavarása, túlzott zajkeltés minden formája **TILOS**! Nyilvánvaló alkoholos befolyásoltság miatt mások zavarása esetén a halőr által a horgászat folytatása megtiltható a terület azonnali elhagyásának elrendelése mellett.
* **A Sporthorgász Egyesületek Győr-Moson–Sopron Vármegyei Szövetség által közétett szabályok érvényesek a Győri Előre Horgász Egyesület vízterületeire.**

1. **III.** **A területi jegy az alábbi vízterületekre érvényes**

**Bácsai csatorna** 6,9 ha, víztérkód:08-010-1-1 hossz:6743 méter 0+000 Bácsai szivattyútelep 6+743 Kiágazás:a Szavai főcsatona jp. 6+785.m szelvényétől.

**Szavai főcsatorna** 8,06 ha, víztérkód:08-218-1-1, valamint a

**Szavai - csatorna Gyűrűs-ér** 1,2 ha víztérkód:08-217-1-1, hossz:24083 méter

0+000Szavai Szivattyútelep, zsilip 24+083 Béka-ér szivornyás vízkivétele.

**Zámolyi – főcsatorna** 2,88 ha, víztérkód:08-246-1-1 hossz: 5367 méter 0+000 Zámolyi Zsilip és szivattyútelep 5+367 Kiágazás: Szavai csatorna jp. 12+525m szelvényből a Kettős műtárgytól

**Nováki csatorna** 17,8 ha víztérkód: 08-162-1-1, hossz: 29000 méter 0+000 Betorkollás: Mosoni-Duna /MH/ + m szelvénybe 29+000 Kiágazás a Zátony- Dunánból

1. **IV. Záró rendelkezések**

A területi jegy kiadója, illetve a halgazdálkodási hasznosító horgászszervezet, mint jogi személy az általa kezelt területeken bekövetkezett balesetekért és károkért felelősséget nem vállal, egyben kártérítési kötelezettségét kizárja.

*Az érvényes Magyar Horgászkártyához kapcsolódó horgász balesetbiztosítás feltételeiről a MOHOSZ ad tájékoztatást.*

A horgászok a vízparton, horgászterületeken elhelyezett berendezési tárgyakat, horgászati- és vízilétesítményeket kizárólag a saját felelősségükre használhatják.

Az itt nem szabályozott egyéb kérdésekben a Polgári Törvénykönyv, a horgászatra, a halgazdálkodásra, a hal védelmére, a környezet- és természetvédelemre, valamint a rendészeti tevékenységre vonatkozó jogszabályok és MOHOSZ szabályozások, továbbá az egyesületi fegyelmi szabályzatok előírásai és rendelkezései az irányadók.